ddrg/super_eurlex huggingface dataset:
B4-0152, 0159, 0210 και 0228/96

Ψήφισμα σχετικά με την παραβίαση των συνταγματικών δικαιωμάτων των αυτόχθονων πληθυσμών στη Βραζιλία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την ανάγκη προστασίας των δικαιωμάτων των αυτόχθονων πληθυσμών της Βραζιλίας, και ιδιαίτερα το ψήφισμά του της 12 Οκτωβρίου 1995, για την κατάσταση των αυτοχθόνων πληθυσμών της Βραζιλίας ((ΕΕ C 287 της 30.10.1995, σελ. 202)),

Α. υπενθυμίζοντας ότι το Σύνταγμα της Βραζιλίας αναγνωρίζει «πρωτογενές» δικαίωμα των αυτόχθονων πληθυσμών επί της γης τους,

Β. υπενθυμίζοντας ότι η διαδρομή των αυτόχθονων πληθυσμών προς τη συνταγματική αναγνώριση των δικαιωμάτων τους υπήρξε ένας μακρύς γολγοθάς, γεμάτος σφαγές και δολοφονίες και ότι η οριοθέτηση των εδαφών συνοδεύτηκε πάντοτε από πιέσεις προς την εξουσία, εκφοβισμούς, καταπάτηση εδαφών, πράξεις βίας και δολοφονίες,

Γ. επισημαίνοντας ότι το διάταγμα αριθ. 1775 παρέχει το δικαίωμα σε οιονδήποτε «ενδιαφερόμενο» να διεκδικήσει τη γη που δόθηκε στους Ινδιάνους μέσω του διατάγματος 22/91, η οριοθέτηση της οποίας δεν έχει ακόμη ολοκληρωθεί από το Servico de Patrimonio da Uniγo (Κτηματολόγιο) μετά τις πιέσεις των ισχυρών γαιοκτημόνων, των χρυσοθήρων, των εταιρειών εκμετάλλευσης των ορυχείων και των δασών, και ότι μόνο το ήμισυ των γαιών των Ινδιάνων είχαν οριοθετηθεί έως το 1995, ενώ η διαδικασία οριοθέτησης πάγωσε,

1. εκφράζει τη σθεναρή καταδίκη της απόφασης αυτής που ελήφθη παρά τα επίμονα αιτήματά του και την έντονη αντίθεση της κοινής γνώμης της Βραζιλίας, πολλών διεθνών οργανισμών και ενώσεων αλληλεγγύης προς τους αυτόχθονες πληθυσμούς[semigr ] υποστηρίζει όλες τις προσπάθειες που καταβάλλονται και αποσκοπούν στην αναθεώρηση του ομοσπονδιακού διατάγματος και τις ανησυχίες που διατύπωσαν ο πρόεδρος της Επιτροπής Ανθρωπίνων Δικαιωμάτων του Κογκρέσου, καθώς και άλλοι οργανισμοί της Βραζιλίας για την υποστήριξη των αυτοχθόνων[semigr ]

2. ζητεί από το Συμβούλιο και την Επιτροπή να εκφράσουν στις αρχές της Βραζιλίας την αποδοκιμασία τους και να απαιτήσουν εγγυήσεις για τη χρηματοδότηση που προορίζεται για την οριοθέτηση στο πλαίσιο πρότυπων προγραμμάτων, καθώς και να καταστήσουν υποχρεωτική τη συνεκτίμηση της κατάστασης των αυτόχθονων πληθυσμών στις πολιτικές, οικονομικές και εμπορικές τους σχέσεις με την Βραζιλία[semigr ]

3. αναθέτει στην αντιπροσωπεία του για τις σχέσεις με τη Νότιο Αμερική να θίξει το θέμα αυτό στους βραζιλιάνους συναδέλφους της με την πρώτη ευκαιρία[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τον Πρόεδρο και την κυβέρνηση της Βραζιλίας, τον πρόεδρο της Επιτροπής Ανθρωπίνων Δικαιωμάτων του Κοινοβουλίου της Βραζιλίας, τον Ύπατο Αρμοστή των Ηνωμένων Εθνών για τα ανθρώπινα δικαιώματα, το Συμβούλιο των αυτόχθονων πληθυσμών της Βραζιλίας, καθώς και στο Εθνικό Φόρουμ για την Προάσπιση των Δικαιωμάτων των Αυτοχθόνων.
B4-0371 και 0377/96

Ψήφισμα σχετικά με την κλιμάκωση της βίας στην Τσετσενία

Το Ευρωπαϊκό Κοινοβούλιο,

Α. εκφράζοντας την ανησυχία του για τη νέα κλιμάκωση της βίας στην Τσετσενία ως αποτέλεσμα των συνεχιζόμενων αεροπορικών επιθέσεων και την επανάληψη των εχθροπραξιών στην Τσετσενία, ιδίως δε στην πόλη Γκρόζνυ,

Β. λαμβάνοντας υπόψη την επίθεση που εξαπέλυσαν οι Τσετσένιοι αυτονομιστές για να ανακτήσουν την πρωτεύουσα που ελέγχεται από τα ρωσικά στρατεύματα,

Γ. λαμβάνοντας υπόψη τις νέες απώλειες που προκάλεσαν οι αντιπαραθέσεις αυτές και τα δεινά που πρόκειται ξανά να υποστεί ο άμαχος πληθυσμός ο οποίος ήδη έχει γνωρίσει πολλές δοκιμασίες, δεδομένου ότι χωριά όπως το Nowogrosneskij, το Alleroj και το Sernowodsk ισοπεδώθηκαν από κανονιοβολισμούς,

Δ. εκφράζοντας τη βαθειά του ανησυχία για το γεγονός ότι δεν έχει ακόμα περιοριστεί η εξάπλωση των διαμαχών πέρα από την επικράτεια της Τσετσενίας,

Το Ευρωπαϊκό Κοινοβούλιο,

1. καταδικάζει την κλιμάκωση της βίας στην Τσετσενία[semigr ]

2. καλεί τη Ρωσία, ως μέλος του Συμβουλίου της Ευρώπης, να συμπεριφερθεί κατά το πνεύμα των αρχών που προσφάτως επικύρωσε[semigr ]

3. καλεί, για το σκοπό αυτό, τη ρωσική κυβέρνηση να σταματήσει αμέσως τις στρατιωτικές επιθέσεις κατά του άμαχου πληθυσμού[semigr ]

4. καλεί τη ρωσική κυβέρνηση να επιτρέψει αμέσως στις διεθνείς οργανώσεις παροχής βοήθειας την πρόσβαση στις εμπόλεμες περιοχές και να τους παραχωρήσει την απαραίτητη βοήθεια για την εκτέλεση του ανθρωπιστικού έργου τους[semigr ]

5. καλεί το Συμβούλιο να λάβει ενεργά μέτρα σχετικά με το εν λόγω θέμα στη Μόσχα[semigr ]

6. καλεί την Επιτροπή να επιστήσει την προσοχή στη ρωσική κεντρική κυβέρνηση ότι η δράση της κατά του άμαχου πληθυσμού της Τσετσενίας παραβιάζει τους βασικούς όρους των συμφωνιών της με την Ευρωπαϊκή Ένωση[semigr ]

7. καλεί την Επιτροπή και το Συμβούλιο να προσφέρουν στον Πρόεδρο Γιέλτζιν, κατά τη διάρκεια της διάσκεψης κορυφής τον Απρίλιο 1996 στη Μόσχα, διαμεσολαβητική βοήθεια από πλευράς της Ευρωπαϊκής Ένωσης για την διευθέτηση της διαμάχης, ώστε να σταματήσουν το συντομότερο δυνατό οι στρατιωτικές δράσεις[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τους Υπουργούς Εξωτερικών των κρατών μελών, τις ρωσικές αρχές και τους εκπροσώπους της Τσετσενίας.
Α4-0054/96

Σύσταση σχετικά με την ανάγκη έγκαιρης διευθέτησης της διαμάχης για το μέλλον του Κοσσυφοπεδίου

Το Ευρωπαϊκό Κοινοβούλιο

- έχοντας υπόψη το άρθρο Ι.7, δεύτερο εδάφιο, της Συνθήκης για την Ευρωπαϊκή Ένωση,

- έχοντας υπόψη την απόφαση 777 (1992) που εγκρίθηκε από το Συμβούλιο Ασφαλείας των Ηνωμένων Εθνών στις 19 Σεπτεμβρίου 1992,

- έχοντας υπόψη το ψήφισμά του - ιδίως δε τις παραγράφους 3 και 8(α) - της 14ης Δεκεμβρίου 1995 σχετικά με την πρώην Γιουγκοσλαβία ((ΣΠ της ημερομηνίας αυτής, Μέρος ΙΙ, σημείο 1 β))),

- έχοντας υπόψη το άρθρο 92 του Κανονισμού του,

- έχοντας υπόψη την πρόταση σύστασης της Επιτροπής Εξωτερικών Υποθέσεων, Ασφάλειας και Αμυντικής Πολιτικής (Α4-0054/96),

Α. διακατεχόμενο από την έντονη ανησυχία ότι οι διώξεις κατά της πλειονοτικής αλβανικής εθνότητας του Κοσσυφοπεδίου εκ μέρους της κυβέρνησης της νέας Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) θα μπορούσαν δυστυχώς να οδηγήσουν στο Κοσσυφοπέδιο σε ένοπλη σύρραξη, στην οποία θα ήταν δυνατόν να αναμειχθούν οι λαοί των γειτονικών χωρών,

Β. πιστεύοντας ότι μια ειρηνική διευθέτηση της διαμάχης για το Κοσσυφοπέδιο εξακολουθεί να είναι εφικτή, εάν ο κ. Μιλόσεβιτς είναι διατεθειμένος να αρχίσει διαπραγματεύσεις χωρίς προϋποθέσεις με τον κ. Ρουγκόφ και άλλους εκλεγμένους αντιπροσώπους του λαού του Κοσσυφοπεδίου,

Γ. αναγνωρίζοντας ότι ο κ. Μιλόσεβιτς είναι σήμερα απρόθυμος να προβεί σε οιεσδήποτε παραχωρήσεις προς το λαό του Κοσσυφοπεδίου ή να αρχίσει διαπραγματεύσεις με τους εκλεγμένους αντιπροσώπους του,

Δ. επισημαίνοντας την κατάσταση στη Βοϊβοντίνα, όπου πρόσφατα οι μειονότητες έχουν υποβληθεί σε εντεινόμενες πιέσεις στο πλαίσιο μιας πολιτικής που αποσκοπεί στην αλλοίωση της εθνοτικής σύνθεσης μέσω ενός σερβικού εποικισμού,

Ε. έχοντας επίγνωση της επιθυμίας των κυβερνήσεων της Σερβίας και της Ομοσπονδιακής Δημοκρατίας της Γιουγκοσλαβίας για πλήρη διπλωματική αναγνώριση και για λήξη όλων των κυρώσεων που έχουν επιβληθεί εις βάρος τους από τα Ηνωμένα Έθνη,

ΣΤ. έχοντας υπόψη την απόφαση της κυβέρνησης των ΗΠΑ να ανοίξει γραφείο στο Κοσσυφοπέδιο,

1. καλεί το Συμβούλιο να αποφασίσει, εν είδει κοινής δράσης σύμφωνα με το άρθρο Ι.3 της Συνθήκης για την Ευρωπαϊκή Ένωση, ότι η πλήρης διπλωματική αναγνώριση της νέας Ομοσπονδιακής Δημοκρατίας της Γιουγκοσλαβίας και η άρση οιωνδήποτε απομενουσών κυρώσεων εις βάρος της θα γίνει δεκτή μόνον εφόσον επιτευχθεί πλήρης και ικανοποιητική διευθέτηση ανάμεσα στον κ. Μιλόσεβιτς και τους εκλεγμένους αντιπροσώπους του λαού του Κοσσυφοπεδίου[semigr ]

2. καλεί το Συμβούλιο να δώσει εντολή στην Επιτροπή να ανοίξει γραφείο στο Κοσσυφοπέδιο[semigr ]

3. αναθέτει στον Πρόεδρό του να διαβιβάσει την παρούσα σύσταση στο Συμβούλιο και, προς ενημέρωση, στην Επιτροπή.
B4-0146, 0154, 0164, 0245, 0249 και 0254/96

Ψήφισμα σχετικά με τις προκλητικές ενέργειες της Τουρκίας και την αμφισβήτηση εκ μέρους της χώρας αυτής των κυριαρχικών δικαιωμάτων κράτους μέλους της Ευρωπαϊκής Ένωσης

Το Ευρωπαϊκό Κοινοβούλιο,

Α. εκφράζοντας την ανησυχία του για τις προκλητικές στρατιωτικές επιχειρήσεις της Τουρκίας στη βραχονησίδα Ίμια του ανατολικού Αιγαίου,

Β. εκφράζοντας την ανησυχία του για τον κίνδυνο υπερβολικών αντιδράσεων σε περίπτωση που συνεχισθεί η διένεξη αυτή,

Γ. λαμβάνοντας υπόψη την τουρκική διακοίνωση με την οποία προβάλλονται εδαφικές αξιώσεις και αμφισβητούνται τα κυριαρχικά δικαιώματα κράτους μέλους της Ευρωπαϊκής Ένωσης,

Δ. λαμβάνοντας υπόψη ότι η βραχονησίδα Ίμια ανήκει στο νησιωτικό πλέγμα της Δωδεκανήσου βάσει της Συνθήκης της Λωζάνης του 1923, το Πρωτόκολλο Ιταλίας-Τουρκίας του 1932 και τη Συνθήκη των Παρισίων του 1947, καθώς και ότι ακόμη και στους τουρκικούς γεωγραφικούς χάρτες της δεκαετίας του '60 το εν λόγω νησιωτικό πλέγμα εμφανίζεται ως τμήμα της ελληνικής επικράτειας,

Ε. λαμβάνοντας υπόψη ότι η ενέργεια αυτή της Τουρκίας εντάσσεται στα πλαίσια μιας ευρύτερης πολιτικής αμφισβήτησης του καθεστώτος του Αιγαίου,

ΣΤ. λαμβάνοντας υπόψη τις δηλώσεις της Προεδρίας επ' ευκαιρία του Συμβουλίου Σύνδεσης της 6ης Μαρτίου 1995 σύμφωνα με τις οποίες το Συμβούλιο «θεωρεί υψίστης σημασίας την ενθάρρυνση των σχέσεων καλής γειτονίας μεταξύ της Τουρκίας και των γειτονικών της κρατών μελών της ΕΕ», καθώς και ότι οι εν λόγω προνομιούχοι δεσμοί μεταξύ της Ένωσης και της Τουρκίας θα έπρεπε να αποκλείουν αυτομάτως κάθε μορφή επιθετικής ενέργειας,

Το Ευρωπαϊκό Κοινοβούλιο,

1. εκφράζει σοβαρή ανησυχία για την παραβίαση εκ μέρους της Τουρκίας των κυριαρχικών δικαιωμάτων της Ελλάδας, κράτους μέλους της Ευρωπαϊκής Ένωσης, καθώς επίσης και για την άνοδο της στρατιωτικής έντασης στο Αιγαίο[semigr ]

2. εκφράζει τη λύπη του για το γεγονός ότι η Ελλάδα και η Τουρκία βρέθηκαν στα πρόθυρα εχθροπραξιών και τις καλεί να σταματήσουν αμέσως κάθε ενέργεια που θέτει σε κίνδυνο την ειρήνη και τη σταθερότητα σ' αυτή την περιοχή[semigr ]

3. υπογραμμίζει ότι τα ελληνικά σύνορα αποτελούν επίσης τμήμα των εξωτερικών συνόρων της Ευρωπαϊκής Ένωσης[semigr ]

4. ζητεί την συμμόρφωση της Τουρκίας προς τις διεθνείς συμφωνίες και ειδικότερα προς τους κανόνες της ΟΑΣΕ, η οποία εμμένει στο ότι βάσει του Διεθνούς Δικαίου όλες οι διαφορές πρέπει να επιλύονται με ειρηνικά μέσα[semigr ]

5. εκφράζει τη λύπη του για την αποτυχία της Ευρωπαϊκής Ένωσης και των κρατών μελών της να αναλάβουν αποτελεσματική δράση στο πλαίσιο της ΚΕΠΠΑ κατά τη διάρκεια της κρίσης αυτής[semigr ]

6. καλεί το Συμβούλιο να αναλάβει τα κατάλληλα μέτρα για τη βελτίωση των σχέσεων μεταξύ της Ελλάδας και της Τουρκίας[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Τουρκίας, καθώς και στη Βουλή των Ελλήνων και τη Μεγάλη Τουρκική Εθνοσυνέλευση.
B4-0218/96

Ψήφισμα σχετικά με τις σφοδρές καταιγίδες στη Γαλλία

Το Ευρωπαϊκό Κοινοβούλιο,

A. έχοντας υπόψη τη σφοδρότητα των καταιγίδων που έπληξαν, στις 7 και 9 Φεβρουαρίου 1996, τις ατλαντικές και μεσογειακές ακτές με ανέμους των οποίων η ταχύτητα έφτανε τα 180 χιλιόμετρα την ώρα,

Β. έχοντας υπόψη ότι οι καταιγίδες αυτές είχαν ως αποτέλεσμα το θάνατο τεσσάρων ανθρώπων και τον τραυματισμό αρκετών άλλων και προκάλεσαν σημαντικές καταστροφές, κυρίως στις υποδομές και τα δημόσια και τα ιδιωτικά κτίρια,

Το Ευρωπαϊκό Κοινοβούλιο,

1. εκφράζει τα βαθιά του συλλυπητήρια στις οικογένειες των θυμάτων καθώς και την αλληλεγγύη του στα άτομα που επλήγησαν[semigr ]

2. επισημαίνει στην Επιτροπή το μέγεθος των καταστροφών και την καλεί να χορηγήσει βοήθεια επείγουσας ανάγκης στους πληθυσμούς που επλήγησαν, στο πλαίσιο της κοινοτικής αλληλεγγύης[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τη γαλλική κυβέρνηση.
B4-0066/96

Ψήφισμα σχετικά με τις πλημμύρες στη Νότιο Γαλλία

Το Ευρωπαϊκό Κοινοβούλιο,

Α. λαμβάνοντας υπόψη τις καταρρακτώδεις βροχές που έπληξαν πρώτα το νοτιοδυτικό και μετά το νοτιοανατολικό τμήμα της Γαλλίας κατά τη διάρκεια της περασμένης εβδομάδας,

Β. λαμβάνοντας υπόψη ότι τα διοικητικά διαμερίσματα του Lot, του Var και του Alpes-Maritimes επλήγησαν ιδιαίτερα,

Γ. λαμβάνοντας υπόψη τις σημαντικές υλικές ζημιές και απώλειες που υπέστησαν οι εκεί κοινότητες,

Το Ευρωπαϊκό Κοινοβούλιο,

1. εκφράζει την αλληλεγγύη του προς τον πληθυσμό των περιοχών που επλήγησαν από τις πλημμύρες[semigr ]

2. καλεί την Επιτροπή να παράσχει έκτακτη οικονομική βοήθεια στα διαμερίσματα στα οποία έχουν προκληθεί σημαντικές ζημιές[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις γαλλικές αρχές.
B4-0147, 0156, 0175, 0180, 0193, 0222 και 0236/96

Ψήφισμα σχετικά με την κατάσταση στο Νίγηρα

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για το Νίγηρα[semigr ]

Α. εκφράζοντας τη λύπη του για το στρατιωτικό πραξικόπημα στη Δημοκρατία του Νίγηρα που διέκοψε αιφνιδίως τις διεργασίες εκδημοκρατισμού οι οποίες ξεκίνησαν το 1993 με τη διεξαγωγή προεδρικών και βουλευτικών εκλογών,

B. έχοντας υπόψη ότι η εξωτερική πολιτική της Ευρωπαϊκής Ένωσης πρέπει να έχει ως θεμελιώδη πυρήνα της την προάσπιση της δημοκρατίας και των δικαιωμάτων του ανθρώπου,

Γ. υπενθυμίζοντας το γεγονός ότι η πενία και η έλλειψη οικονομικών και κοινωνικών προοπτικών αποτελούν τα χειρότερα εμπόδια για τον εκδημοκρατισμό,

Δ. λαμβάνοντας υπόψη ότι ο σχηματισμός από τους πραξικοπηματίες κυβέρνησης αποτελούμενης από μη στρατιωτικούς δεν αποτελεί κατά κανένα τρόπο επαρκή εγγύηση,

Ε. έχοντας υπόψη το γεγονός ότι ο Νίγηρ πλήττεται από επιδημία χολέρας και ότι οι ανατολικές και βόρειες περιφέρειες απειλούνται από λιμό,

ΣΤ. εκφράζοντας την ανησυχία του για το ότι το στρατιωτικό πραξικόπημα στο Νίγηρα ενδέχεται να ανακόψει την πορεία των διαπραγματεύσεων με την κοινότητα των Τουαρέγκ και τη διαδικασία συμφιλίωσης με το νομαδικό αυτό λαό που έχει εδώ και πολλά χρόνια υποστεί την καταπίεση του στρατού του Νίγηρα,

Ζ. ανησυχώντας για τους κινδύνους αποσταθεροποίησης σε ολόκληρη την περιοχή,

1. καταδικάζει το πραξικόπημα της 27ης Ιανουαρίου 1996 που ανέστρεψε τις διεργασίες εκδημοκρατισμού στη χώρα αυτή[semigr ]

2. ζητεί την αποκατάσταση του κράτους δικαίου και την επάνοδο στη συνταγματική νομιμότητα το ταχύτερο δυνατόν, δεδομένου ότι η σημερινή κατάσταση δεν είναι δυνατόν να τύχει, κατά κανέναν τρόπο, της στήριξης των δημοκρατικών κρατών και των διεθνών οργανισμών[semigr ]

3. στηρίζει την απόφαση της Ευρωπαϊκής Ένωσης να διακόψει κάθε μορφή αναπτυξιακής βοήθειας, με εξαίρεση την επείγουσα βοήθεια και τη βοήθεια υπέρ των φτωχοτέρων στρωμάτων του πληθυσμού, και ζητεί από την Επιτροπή να αποστείλει επειγόντως ανθρωπιστική βοήθεια υπέρ των πληθυσμών που πλήττονται από τη χολέρα και το λιμό[semigr ]

4. καλεί την Επιτροπή και το Συμβούλιο να ασκήσουν κάθε είδους διπλωματική και πολιτική πίεση για την αποκατάσταση της συνταγματικής νομιμότητας στο Νίγηρα[semigr ]

5. ζητεί να γίνουν σεβαστά τα δικαιώματα του ανθρώπου και τα δικαιώματα της μειονότητας των Τουαρέγκ και προειδοποιεί ότι οποιαδήποτε οπισθοχώρηση από την προσπάθεια διευθέτησης του ζητήματος των Τουαρέγκ θα παρεμποδίσει την επιστροφή των προσφύγων και θα διακόψει την ήδη ασθμαίνουσα διαδικασία συμφιλίωσης[semigr ]

6. ζητεί από τον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στις κυβερνήσεις των κρατών μελών της ΕΕ, στο Συμβούλιο Ασφαλείας των Ηνωμένων Εθνών, στη Γενική Γραμματεία του Οργανισμού Αφρικανικής Ενότητας και στην Κυβέρνηση του Νίγηρα.
B4-0090/96

Ψήφισμα σχετικά με τη συνεχιζόμενη κράτηση ομήρων στο Κασμίρ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στο Τζάμου και Κασμίρ και ιδιαίτερα το ψήφισμά του της 13ης Ιουλίου 1995 σχετικά με την απαγωγή πολιτών της ΕΕ στο Κασμίρ ((ΕΕ C 249 της 25.09.1995, σελ. 156)),

A. βαθειά ανήσυχο διότι οι Paul Wells, Keith Margan και Dick Hasert καθώς και ο αμερικανός πολίτης Donald Hutchinson κρατούνται ακόμη όμηροι από την ομάδα Αλ Φαράν και ότι η υγεία τους ενδεχομένως έχει επιδεινωθεί μετά από αιχμαλωσία έξι μηνών,

1. καταδικάζει για μία ακόμη φορά την ομάδα Αλ Φαράν για τη μη απελευθέρωση των εν λόγω ομήρων[semigr ]

2. καλεί την Ευρωπαϊκή Ένωση και την κυβέρνηση των ΗΠΑ να ξαναρχίσουν τις προσπάθειες με τις κυβερνήσεις της Ινδίας και του Πακιστάν προκειμένου να εξασφαλισθεί η σύντομη απελευθέρωση των ομήρων[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις της Ινδίας, του Πακιστάν και των Ηνωμένων Πολιτειών.
B4-0174, 0185, 0186, 0189 και 0201/96

Ψήφισμα σχετικά με την απόσπαση εργαζομένων και τη μεταφορά συνταξιοδοτικών δικαιωμάτων

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο σχετικά με οδηγία όσον αφορά την απόσπαση εργαζομένων στο πλαίσιο της παροχής υπηρεσιών (COM(91)0230),

- έχοντας υπόψη τη γνωμοδότηση που εξέδωσε σε πρώτη ανάγνωση, στις 10 Φεβρουαρίου 1993 ((ΕΕ C 72 της 15.3.1993, σελ. 85)),

- έχοντας υπόψη το ψήφισμά του της 15ης Ιουνίου 1995 σχετικά με την απόσπαση εργαζομένων στο πλαίσιο της παροχής υπηρεσιών ((ΕΕ C 166 της 03.07.1995, σελ. 123)),

Α. λαμβάνοντας υπόψη ότι ο καθορισμός κοινωνικών κανόνων εφαρμοστέων στην περίπτωση απόσπασης εργαζομένων στο πλαίσιο της παροχής υπηρεσιών στο εσωτερικό της Κοινότητας, αποτελεί ουσιαστική πτυχή της κοινωνικής πολιτικής που πρέπει να συνοδεύει την ενιαία αγορά,

Β. λαμβάνοντας υπόψη την επείγουσα ανάγκη που διαπιστώνεται σε πολλές χώρες και πολλούς τομείς να υπάρξει ευρωπαϊκή νομοθεσία όσον αφορά την απόσπαση των εργαζομένων,

Γ. λαμβάνοντας υπόψη τη νέα συμβιβαστική πρόταση της ιταλικής προεδρίας, που αντιμετωπίστηκε θετικά από τα περισσότερα κράτη μέλη και η οποία θα μπορούσε να συμβάλει στην εξεύρεση λύσης εντός των προσεχών μηνών, υπό την ιταλική ή την ιρλανδική προεδρία,

1. αντιμετωπίζει ευνοϊκά τη συμβιβαστική πρόταση της ιταλικής προεδρίας και εκφράζει την ικανοποίησή του για την επιλογή της εφαρμογής του «μηδενικού κατωφλίου», που θα έχει ως συνέπεια την άμεση εφαρμογή της ισχύουσας εθνικής νομοθεσίας[semigr ]

2. επαναλαμβάνει το αίτημά του προς την Επιτροπή και το Συμβούλιο να συμπεριλάβουν στην συμβιβαστική πρόταση όλους τους τομείς ανεξαιρέτως, προκειμένου να αποφευχθούν τυχόν προβλήματα κοινωνικού ντάμπινγκ[semigr ]

3. αναμένει από το Συμβούλιο να συμφωνήσει ότι οι μισθοί και οι άδειες των υπό απόσπαση εργαζομένων θα ρυθμίζονται βάσει της αρχής των τοπικών νομοθετικών διατάξεων[semigr ]

4. υπενθυμίζει την ανάγκη εξεύρεσης ευρωπαϊκής λύσης στο θέμα της απόσπασης των εργαζομένων, διότι οιαδήποτε εθνική νομοθεσία δεν μπορεί να εξασφαλίσει, παρά μόνο κατά τρόπο ανεπαρκή, την εναρμόνιση των δικαιωμάτων των εργαζομένων σε ευρωπαϊκό επίπεδο[semigr ]

5. καλεί την Επιτροπή να εξετάσει εκ νέου τη δυνατότητα μεταφοράς των συντάξεων στην Ευρωπαϊκή Ένωση[semigr ] υπενθυμίζει ότι η έλλειψη νομοθεσίας για τη ρύθμιση της μεταφοράς των συντάξεων αποτελεί εμπόδιο στην ελεύθερη κυκλοφορία των εργαζομένων στην Ένωση[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-0168/96

Ψήφισμα σχετικά με το πρόσφατο σεισμό στην Κίνα

Το Ευρωπαϊκό Κοινοβούλιο,

Α. λαμβάνοντας υπόψη το σεισμό μεγέθους 7,1 της κλίμακας Ρίχτερ, που έπληξε στις 3 Φεβρουαρίου 1996 το βόρειο τμήμα της επαρχίας Γιουνάν στην Κίνα, με επίκεντρο τέσσερις περιοχές του Λιγκάνγκ, μία απομακρυσμένη και δυσπρόσιτη περιοχή που βρίσκεται σε πολύ μεγάλο υψόμετρο,

Β. λαμβάνοντας υπόψη ότι λόγω του σεισμού και των μετασεισμικών δονήσεων 250 άτομα σκοτώθηκαν, 14.000 άτομα τραυματίστηκαν, εκ των οποίων 4.000 σοβαρά, και 410.000 κατοικίες και κτήρια υπέστησαν ζημίες ή καταστράφηκαν ολοσχερώς αφήνοντας πολλούς άστεγους,

Το Ευρωπαϊκό Κοινοβούλιο,

1. εκφράζει αισθήματα συμπάθειας σε όλα τα θύματα και τα συλληπητήριά του στις οικογένειες των ατόμων που έχασαν τη ζωή τους λόγω του πρόσφατου σεισμού[semigr ]

2. καλεί την Επιτροπή να παράσχει επείγουσα ανθρωπιστική βοήθεια, σε συνεργασία με τις κινεζικές κεντρικές και περιφερειακές αρχές, στα θύματα του σεισμού και την κατάρτιση ενός επείγοντος τοπικού προγράμματος ανακούφισης[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών και την κυβέρνηση της Κίνας.
Β4-0150/96

Ψήφισμα σχετικά με το αεροπορικό δυστύχημα στις ακτές της Δομινικανής Δημοκρατίας

Το Ευρωπαϊκό Κοινοβούλιο,

- έχοντας υπόψη τα διάφορα ψηφίσματα που ενέκρινε τα τελευταία χρόνια σχετικά με την ασφάλεια των αεροπορικών πτήσεων,

Α. εκφράζει εκ νέου τη λύπη του για το γεγονός ότι 189 επιβάτες έχασαν τη ζωή τους στο αεροπορικό δυστύχημα που συνέβη στη θάλασσα, κοντά στις ακτές της Δομινικανής Δημοκρατίας, με αποτέλεσμα να αυξηθεί πάλι ο κατάλογος των τραγικών ατυχημάτων,

Β. εκφράζει τη συμπαράστασή του στα μέλη των οικογενειών των θυμάτων,

1. ζητεί από τις αρμόδιες αρχές να χρησιμοποιήσουν κάθε μέσο προκειμένου να διελευκανθούν το συντομότερο δυνατό τα αίτια του ατυχήματος[semigr ]

2. ζητεί από την Επιτροπή να επισπεύσει την υποβολή συγκεκριμένων προτάσεων για τη βελτίωση και την ενίσχυση της ασφάλειας της πολιτικής αεροπλοΐας, και ιδιαίτερα όσον αφορά τις εμπορικές και τεχνικές συνθήκες λειτουργίας των αεροπορικών εταιριών που εκτελούν μη τακτικές πτήσεις (charter)[semigr ]

3. καλεί την Επιτροπή και τα κράτη μέλη να δημιουργήσουν, κατά το παράδειγμα των ΗΠΑ, «μαύρη λίστα» των αεροπορικών εταιρειών που δεν τηρούν τις διεθνώς συμπεφωνημένες προδιαγραφές ασφαλείας, με στόχο να απαγορευθεί η προσγείωση ή απογείωση των αεροσκαφών τους στα/από τα αεροδρόμια των χωρών της Ευρωπαϊκής Ένωσης[semigr ]

4. καλεί την Επιτροπή να υποβάλει πρόταση οδηγίας με στόχο την ταχεία βελτίωση των δυνατοτήτων πληροφόρησης των καταναλωτών, στην οποία θα προβλέπεται ότι πρέπει να εμφαίνεται στα φυλλάδια των ταξιδιωτικών γραφείων ποιά αεροπορική εταιρεία εκτελεί τις εκάστοτε πτήσεις[semigr ]

5. αναθέτει στον Πρόεδρό του να διαβιβάσει το παρόν ψήφισμα στη Συμβούλιο, την Επιτροπή καθώς και στις κυβερνήσεις των κρατών μελών.